Návrh na poskytnutie investičnej pomoci pre RKN Global Europe s. r. o., so sídlom 
Na Troskách 26, 974 01  Banská Bystrica 


RKN Global Europe s. r. o., so sídlom Na Troskách 26, 974 01  Banská Bystrica, IČO 48 322 393, podala 16. februára 2016 na Ministerstvo hospodárstva Slovenskej republiky (ďalej len „ministerstvo“) podľa § 12 zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (ďalej len „zákon o investičnej pomoci“) žiadosť o poskytnutie investičnej pomoci na realizáciu investičného zámeru: „Vytvorenie odvetvia chránenej tlače, vyhotovenia biometrických identifikačných dokladov a kariet platobných systémov v Slovenskej republike“ v lokalite mesta Banská Bystrica, časť Šalková, (ďalej len „investičný zámer“). 
Na realizáciu investičného zámeru požaduje žiadateľ investičnú pomoc podľa § 2 ods. 1 písm. a) a b) zákona o investičnej pomoci v celkovej nominálnej výške 18 000 000 eur, vo forme: 

· dotácie na obstaraný dlhodobý hmotný majetok a dlhodobý nehmotný majetok v nominálnej výške 10 000 000 eur, 
· úľavy na dani z príjmu v nominálnej výške  8 000 000 eur. 


(A) Stručná charakteristika žiadateľa (prijímateľa) investičnej pomoci

Žiadateľom a prijímateľom investičnej pomoci je RKN Global Europe s. r. o.  

RKN Global Europe s. r. o. (ďalej aj „žiadateľ alebo prijímateľ“) je zapísaná v Obchodnom registri Slovenskej republiky nasledovne:
     
Sídlo:	Na Troskách 26, 974 01  Banská Bystrica
IČO:		48 322 393
Registrácia:	Okresný súd Banská Bystrica, oddiel Sro, vložka č. 28645/S
Dátum registrácie: 	24. 09. 2015

Základné imanie spoločnosti je vo výške 25 000 eur a je splatené v plnej výške. 
Jediným spoločníkom žiadateľa je RKN Global DW-LLC, registračné číslo: 2647, so sídlom Business Park, Office No. E-3-O302, Dubai Aviation City – Logistics City, Dubai, Spojené arabské emiráty.
Žiadateľ patrí do skupiny „Inovačná Priemyselná Skupina“, ktorá sa skladá z RKN Global Europe s.r.o., Specialized Enterprise HOLOGRAPHY Ltd., Polly-Service Ltd, JSC Ltd. RKN Global Europe s.r.o. je 100% dcérskou spoločnosťou RKN Global DWC - LLC so sídlom v Dubaji, SAE, ktorej 100% vlastníkom je p. R. K. Noble. Technologickými partnermi spoločnosti sú firmy VTI Servis, HOLOGRAPHY, YS Design, Polly Service. Momentálne prebieha ich začlenenie do skupiny. Spoločnosť ponúka 28 produktov od dokladov, platobných kariet po informačné systémy a pôsobí na trhoch Východnej Európy, Blízkeho Východu, Ázie a Južnej Ameriky.  

Predmetom činnosti žiadateľa sú okrem iného počítačové služby, služby súvisiace s počítačovým spracovaním údajov, polygrafická výroba, sadzba a konečná úprava tlačovín. 
Spoločnosť RKN Global Europe s. r. o., Na Troskách 26, 974 01 Banská Bystrica bola založená v roku 2015. RKN GLOBAL ako divízia Inovačnej Priemyselnej Skupiny zabezpečuje komplexnú dodávku riešení a služieb na základe svojich vlastných technologických produktov a systémov integrácie. Skupina ponúka vládnym a štátnym orgánom komplexné riešenia a integrované systémy evidencie obyvateľstva, identifikácie dokladov, personalizácie identifikačných dokladov s použitím technológie laserového gravírovania, elektronickej vlády. Obdobné produkty prispôsobené pre súkromný sektor ponúka spoločnosť aj na komerčné použitie. RKN GLOBAL disponuje unikátnym vedecko-priemyselným komplexom s uzavretým výrobným cyklom biometrických pasov s vysokým stupňom zabezpečenia, ID kariet, elektronických plastových (polykarbonátových) a papierových kariet v jedinom výrobnom technologickom reťazci. 
Spoločnosť RKN GLOBAL je držiteľom certifikátov systému riadenia kvality ISO 9001:2008, systému riadenia informačnej bezpečnosti ISO 27001:2005 a systému životného prostredia ISO 14001:2006. 
Žiadateľ je novozaložená slovenská spoločnosť v Banskej Bystrici, ktorá bola do obchodného registra zapísaná 24. septembra 2015 a doposiaľ nevykonávala podnikateľskú činnosť. 

Očakávaní odberatelia produktov sú: 
	Názov odberateľ
	Štát

	Existujúci zákazníci skupiny
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov 

	Orgány štátnej správy 
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	Štátne alebo komerčné banky 
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	Hotely 
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	Letecké spoločnosti 
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	Palivo-energetické spoločnosti
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	výrobcovia tabakovej a alkoholickej produkcie
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	automobiloví producenti, dodávatelia náhradných dielov
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	telekomunikační operátori
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov

	operátori platenej televízie a pripojenia do Internetu
	krajiny EÚ a zvyšok Európy, krajiny západnej a východnej Afriky, krajiny Blízkeho východu, krajiny Spoločenstva nezávislých štátov


Hlavným predmetom podnikania je tlač a služby súvisiace s tlačou. 

Očakávaní dodávatelia pre novú produkciu sú:
	Názov dodávateľa
	Štát

	Výskumný ústav papiera a celulózy, a.s.
	Slovensko

	Quadrant Plastic Composites Slovakia s.r.o.
	Slovensko

	Remarkplast Slovakia, s.r.o.
	Slovensko

	Bayer AG
	Nemecko 

	SABIC Snij-Unie
	Holandsko 

	NXP Semiconductors
	Thajsko 

	Bilcare Research S.r.l.
	Taliansko 

	GREENCORP MAGNETICS GmbH
	Nemecko 

	Luminescence International Ltd
	Veľká Británia

	OOO SP „Holografia“
	Ukrajina 

	FiberMark Red Bridge International Ltd.
	Veľká Británia 

	Petrel
	Francúzsko 

	Henkel
	Nemecko 

	AWEKA GmbH
	Nemecko 

	Intel corporation
	USA

	Hewlett-Packard Company
	USA

	Kodak
	USA

	Toray Industries Inc
	Japonsko 

	BOGRAMA AG Bochsler Grafische Maschinen
	Nemecko



Žiadateľ za svojich hlavných konkurentov považuje:
	Názov konkurenta
	Relevantný trh
	Trhový podiel v EU

	Morpho, Safran Group 
	Francúzsko 
	20%, viac ako 90% na trhu ID dokladov 

	Entrust Datacard 
	USA 
	30%, cca 99% riešení PKI a personalizácie 

	Hewlett-Packard 
	USA
	30%, cca 100% riešení systému osobných preukazov

	Optaglio 
	UK
	10 %, cca 90% riešení systému 

	Gemalto 
	Francúzsko/Holandsko
	30%, cca 30% trhu platobných kariet 

	Bundesdruckerei 
	Nemecko 
	15%

	Czech State Printing Works od Securities (STC)
	ČR 
	2%



Žiadateľ je veľký podnik, t. j. v zmysle Prílohy č. I Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy nie je malý alebo stredný podnik.


(B) Stručná charakteristika investičného zámeru

RKN Global Europe s. r. o. vytvorí v Slovenskej republike najmodernejší podnik chránenej tlače v oblasti vyhotovenia štátnych a identifikačných dokladov na papierovom alebo plastovom základe, kariet národných a medzinárodných platobných systémov, kontrolných známok a značiek, holografických ochranných prvkov a veľkého spektra plastových kariet 
a ochranných prvkov vysokých technológií. Projekt taktiež predpokladá obstaranie a použitie úplného integrovaného rozsahu systémov na vyhotovenie, kontrolu obratu a verifikáciu dokladov. Projekt zahŕňa vytvorenie Inovačného centra, v rámci ktorého sa bude uskutočňovať vzdelávacia a vedecko-výskumná činnosť RKN Global Europe spolu 
s Univerzitou Mateja Bela v Banskej Bystrici v oblasti inovácií a vypracovania nových technológií odvetvia chránenej tlače, štátnych IT systémov identifikácie osoby 
a elektronických platieb. Za najvhodnejšiu lokalitu bol zvolený priemyselný park Banská Bystrica – Šalková s  požiadavkou na celkovú plochu výstavby 38 200 m2.


Plánované údaje investície

Celková výška oprávnených nákladov: 	89 401 016 eur
Priama zamestnanosť: 	1238 nových pracovných miest 
Podiel nových strojov a zariadení:	100 %
Výrobná kapacita:	30 800 000 kariet/rok
	1 500 000 knižočiek/rok
	10 000 000 000 známok/rok
Umiestnenie produkcie:	20 % domáci trh
	80 % export.  


Plánovaná výška oprávnených nákladov                       (v eurách)
	náklady / rok
	2016
	2017
	SPOLU 
	%

	Pozemky
	1 416 640
	-
	1 416 640
	1,58

	Budovy
	31 200 000
	-
	31 200 000
	34,90

	Stroje, prístroje a zariadenia
	54 007 029
	-
	54 007 029
	60,41

	Licencie
	277 735
	-
	277 735
	0,31

	Patenty 
	833 204
	-
	833 204
	0,93

	Know-how
	1 666 408
	-
	1 666 408
	1,86

	 SPOLU 
	89 401 016
	-
	89 401 016
	100,00



Plánovaný počet vytvorených nových pracovných miest
	položka / rok
	2016
	2017
	2018
	SPOLU

	Vytvorené nové pracovné miesta
	200
	638
	400
	1 238

	Vytvorené nové pracovné miesta – kumulatív
	200
	838
	1 238
	-



Vzdelanostná štruktúra zamestnancov
	Vzdelanostná štruktúra zamestnancov
	Spolu
	%

	s vysokoškolským vzdelaním
	990
	80

	s úplným stredoškolským vzdelaním 
	223
	18

	so základným vzdelaním  
	 25
	  2

	 SPOLU 
	1238
	100%





Zdroje financovania investičného zámeru                                                    v eurách
	Zdroj
	2016
	2017
	
2018
	
2019
	2020 - 2022
	Spolu

	Vlastné zdroje
	44 800 508
	0
	0
	0
	0
	44 800 508

	Cudzie zdroje
	44 600 508
	0
	0
	0
	0
	42 719 288

	Investičná pomoc
	DHM a DNM
	0
	5 000 000 
	3 000 000 
	2 000 000
	0
	10 000 000

	
	DÚ
	0
	0
	1 586 623 
	710 626
	5 702 751
	8 000 000

	Celkom
	89 401 016
	5 000 000 
	4 586 623
	2 710 626 
	5 702 751
	


Pozn. k tab.: DHM - dotácia na obstaraný dlhodobý hmotný majetok, DNM – dotácia na obstaraný dlhodobý nehmotný majetok, DÚ – úľava na dani z príjmu 

Časový harmonogram:

· Plánovaný začiatok realizácie investičného zámeru – 1. až 2. kvartál 2016.
· Plánovaný začiatok výroby – 2. kvartál  2017.
· Rok dosiahnutia plnej plánovanej kapacity – 1. kvartál  2019.


(C) Požadovaná investičná pomoc

V súvislosti s plánovanou realizáciou investičného zámeru v priebehu roka 2016 žiadateľ požiadal o investičnú pomoc vo forme:

· dotácie na obstaraný dlhodobý hmotný majetok a dlhodobý nehmotný majetok v nominálnej výške 10 000 000 eur, 
· úľavy na dani z príjmu v nominálnej výške 8 000 000 eur.

Predpokladané čerpanie investičnej pomoci                                         v eurách
	Rok 
	2017
	2018
	2019
	Spolu

	Dotácia na obstaraný dlhodobý hmotný majetok a dlhodobý nehmotný majetok
	5 000 000
	3 000 000
	2 000 000
	10 000 000



	Rok
	Úľava na dani z príjmu 

	2018
	1 586 623

	2019
	710 626

	2020
	1 579 699

	2021
	2 352 083

	2022
	1 770 969

	Spolu
	8 000 000 



Požadovaná investičná pomoc na 1 novovytvorené pracovné miesto je 14 540 eur. Plánovaná priemerná výška mzdy pre zamestnanca pred zdanením vrátane odvodov zamestnávateľa je 
1 443 eur. 
(D) Hodnotenie
 
Pri posudzovaní investičného zámeru vychádzalo ministerstvo z nasledujúcich podkladov:

1. z investičného zámeru, ktorý žiadateľ podal 26. novembra 2015, a ktorý bol aktualizovaný a doplnený dňa 13. januára 2016,  
1. z odborného posudku k investičnému zámeru, ktorý vypracovala Slovenská inovačná a energetická agentúra dňa 19. januára 2016. 

Vzhľadom na to, že:
1. v prípade poskytnutia investičnej pomoci ide o výhodu poskytovanú prijímateľovi z verejných zdrojov,
1. táto výhoda zvýhodňuje podnikanie, pretože investičná pomoc umožní prijímateľovi znížiť náklady na realizáciu investičného zámeru, ktoré by musel vynaložiť, čím je mu poskytnutá výhoda na úkor iných konkurujúcich spoločností,
1. hrozí narušenie hospodárskej súťaže, pretože z predložených podkladov vyplýva, 
že prijímateľovi investičná pomoc umožní založiť nový výrobný podnik, v dôsledku čoho je očakávaný nárast trhového podielu žiadateľa na vnútornom trhu Európskej únie, 
1. poskytnutím výhody môže byť dotknutý obchod medzi Slovenskou republikou 
a členskými štátmi Európskej únie, a to tým, že realizáciou investície sa zvýši výrobná kapacita, pričom produkcia prijímateľa bude vyvážaná do štátov Európskej únie, 

ide o štátnu pomoc spĺňajúcu definičné znaky pomoci v zmysle článku 107 ods. 1 Zmluvy 
o fungovaní Európskej únie.
V článku 107 ods. 1 Zmluvy o fungovaní Európskej únie sa stanovuje všeobecná zásada zákazu štátnej pomoci v rámci Európskej únie.
Výnimky, na základe ktorých možno štátnu pomoc považovať za zlučiteľnú s vnútorným trhom, sa ustanovujú v článku 107 ods. 2 a 3 Zmluvy o fungovaní Európskej únie. 
V súlade s článkom 107 ods. 3 písm. a) Zmluvy o fungovaní Európskej únie možno pomoc považovať za zlučiteľnú s vnútorným trhom, ak podporuje hospodársky rozvoj oblastí, 
v ktorých je životná úroveň mimoriadne nízka, alebo v ktorých existuje mimoriadne vysoká nezamestnanosť.
V súlade s článkom 107 ods. 3 písm. c) Zmluvy o fungovaní Európskej únie možno pomoc považovať za zlučiteľnú s vnútorným trhom, ak podporuje rozvoj určitých hospodárskych aktivít alebo oblastí, za predpokladu, že táto pomoc nepriaznivo neovplyvní podmienky obchodu tak, že by to bolo v rozpore so spoločným záujmom.  
Vzhľadom na to, že cieľom investičnej pomoci je podpora počiatočnej investície žiadateľa zameranej na vybudovanie nového podniku chránenej tlače na výrobu a vyhotovenie biometrických identifikačných dokladov na papierovom alebo plastovom základe, kariet platobných systémov, kontrolných značiek, holografických ochranných prvkov a i. v lokalite mesta Banská Bystrica, požadovaná pomoc spadá pod výnimku podľa článku 107 ods. 
3 písm. a) Zmluvy o fungovaní Európskej únie.
Žiadateľ si je vedomý, že pri realizácii svojho investičného zámeru musí dodržať ustanovenia zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
(E) Právna analýza
Požadovaná investičná pomoc spĺňa definičné znaky investičnej pomoci, ktorej cieľom je vybudovať nový podnik priemyselnej výroby.
Pri posudzovaní zlučiteľnosti navrhovanej investičnej pomoci s vnútorným trhom treba postupovať v súlade:
so zákonom o investičnej pomoci, 
s Nariadením vlády Slovenskej republiky č. 219/2015, ktorým sa ustanovuje maximálna intenzita investičnej pomoci a výška investičnej pomoci 
v jednotlivých regiónoch Slovenskej republiky (ďalej len „nariadenie vlády“),
s Nariadením Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (ďalej len „nariadenie komisie“).

Podľa nariadenia komisie sa regionálna investičná pomoc môže poskytnúť na podporu hospodárskeho rozvoja regiónov, v ktorých je životná úroveň mimoriadne nízka, alebo v ktorých je vysoká nezamestnanosť, t. j. regionálna pomoc je určená na rozvoj znevýhodnených regiónov, s cieľom podporiť investície a rozvoj pracovných miest v trvalom kontexte.
V prípade investičného zámeru ide o regionálnu investičnú pomoc, ktorej cieľom je vybudovanie nového závodu v odvetví chránenej tlače, na výrobu a vyhotovenie biometrických identifikačných dokladov na papierovom alebo plastovom základe, kariet platobných systémov, kontrolných značiek, holografických ochranných prvkov a i. v lokalite Banská Bystrica, okres Banská Bystrica.
Vytvorenie odvetvia chránenej tlače spadá podľa klasifikácie SK NACE Rev. 2 do Sekcie C Priemyselná výroba, konkrétne triedy 18.1. – Tlač a služby súvisiace s tlačou. 
Podľa zatriedenia produkcie ide o investičný zámer spĺňajúci definičné znaky priemyselnej výroby podľa § 4 zákona o investičnej pomoci.
Súlad štátnej pomoci s vnútorným trhom môže byť prípustný v zmysle pravidiel regionálnej pomoci iba vtedy, ak je garantovaná rovnováha medzi výsledným narušením hospodárskej súťaže a výhodami vyplývajúcimi z pomoci.
Investičný zámer má byť realizovaný v priemyselnom parku Banská Bystrica – Šalková, okres Banská Bystrica, t. j. v regióne NUTS 2 Stredné Slovensko, Banskobystrický kraj, ktorý spadá pod vymedzenie regiónov podľa čl. 107 ods. 3 písm. a) Zmluvy o fungovaní EÚ.
Pri posudzovaní regionálneho prínosu investičného zámeru sa analyzoval súbor faktorov 
s dôrazom na špecifické faktory regiónu. 
Podľa údajov Ústredia práce, sociálnych vecí a rodiny v okrese Banská Bystrica dosiahla priemerná miera evidovanej nezamestnanosti za rok 2014 výšku 9,47 %, t. j. 74,00 % priemeru Slovenskej republiky a za rok 2015 výšku 8,39 %, t. j. 72,94 % priemeru Slovenskej republiky.
Okres Banská Bystrica sa nachádza v Banskobystrickom kraji a podľa § 2 ods. 2 písm. b) nariadenia vlády sa, zaraďuje do regiónu Stredné Slovensko. 

Podľa § 2 ods. 6 nariadenia vlády, maximálna intenzita investičnej pomoci pre investičný zámer s oprávnenými nákladmi do 50 miliónov eur nesmie počas čerpania investičnej pomoci v jednotlivých regiónoch presiahnuť hodnoty vyjadrené ako percentuálny podiel z celkovej výšky oprávnených nákladov investičného zámeru podľa prílohy č. 1 nariadenia vlády. Vzhľadom na výšku plánovaných oprávnených nákladov investičného zámeru, maximálna intenzita investičnej pomoci musí byť znížená podľa § 3 nariadenia vlády.

Podľa § 3  nariadenia vlády a prílohy č. 1 k nariadeniu vlády, celková intenzita investičnej pomoci pre investičný zámer, ktorý spadá do odvetví priemyselnej výroby a je realizovaný v regióne Stredné Slovensko, nemôže počas celej doby poskytovania investičnej pomoci presiahnuť 35 % oprávnených investičných nákladov.
Podľa prílohy č. 2 k nariadeniu vlády, maximálna výška dotácie na obstaraný dlhodobý hmotný majetok a dlhodobý nehmotný majetok v oblasti priemyselnej výroby v regióne Stredné Slovensko nesmie prekročiť 35 % oprávnených investičných nákladov.
Podľa prílohy č. 3 k nariadeniu vlády, maximálna výška úľavy na dani z príjmov v oblasti priemyselnej výroby v regióne Stredné Slovensko nesmie prekročiť 35 % oprávnených investičných nákladov.
Z podkladov, ktoré sú súčasťou investičného zámeru vyplýva, že základom pre výpočet investičnej pomoci je výška oprávnených nákladov, ktoré tvoria dlhodobý hmotný majetok 
vo forme pozemkov, budov, strojného a technologického zariadenia a dlhodobý nehmotný majetok podľa § 8 ods. 1 písm. b) zákona o investičnej pomoci.
Výška oprávnených nákladov je dôležitá z hľadiska posúdenia účinkov investičnej pomoci investičného zámeru na hospodársku súťaž, pretože tieto náklady sú základom na stanovenie maximálnej výšky investičnej pomoci. 
S rastom výšky oprávnených nákladov investičného zámeru sa v dôsledku percentuálneho určenia maximálnej intenzity investičnej pomoci zvyšuje hodnota investičnej pomoci, teda 
i konkurenčná výhoda žiadateľa, a tým aj deformačné účinky investičnej pomoci na hospodársku súťaž.
Oprávnené náklady investičného zámeru sú definované v súlade s § 8 ods. 1 písm. a) a písm. b) zákona o investičnej pomoci.
Vzhľadom na to, že výška oprávnených nákladov je v nominálnej hodnote 89 401 016 eur, maximálna intenzita investičnej pomoci musí byť znížená v súlade s § 3 písm. b) nariadenia vlády.
Plánovaná výška finančných prostriedkov, ktoré budú vynaložené na obstaranie dlhodobého hmotného majetku a dlhodobého nehmotného majetku v hodnote 89 401 016 eur, je v súlade s § 4 ods. 1 zákona o investičnej pomoci.

Celková upravená výška oprávnených nákladov, ktoré sú uplatniteľné na účely výpočtu upravenej výšky pomoci v súlade s usmerneniami, je 69 700 508 eur.

Podľa § 15 ods. 1 zákona o investičnej pomoci je prijímateľ investičnej pomoci povinný zachovávať dlhodobý hmotný majetok a dlhodobý nehmotný majetok počas uplatňovania investičnej pomoci, najmenej však počas piatich zdaňovacích období nasledujúcich po zdaňovacom období, v ktorom prijímateľ skončil investičný zámer.
Realizáciou investičného zámeru sa predpokladá vytvorenie 1 238 nových pracovných miest do konca roku 2018. 
Podľa § 15 ods. 3 zákona o investičnej pomoci je prijímateľ povinný zachovať počet vytvorených nových pracovných miest a obsadenie týchto miest zamestnancami najmenej päť rokov odo dňa prvého obsadenia pracovného miesta.
Vzhľadom na to, že investičný zámer vedie k čistému nárastu pracovných miest, je možné konštatovať, že investičný zámer bude mať priaznivý vplyv na zamestnanosť v regióne. 
Okrem prínosu pre zamestnanosť v regióne bude v dôsledku realizácie investičného zámeru vysoko pozitívny vplyv na obchodnú bilanciu Slovenskej republiky, pretože 80 % vyrábanej produkcie bude určených na export.
V dôsledku uvedených skutočností možno konštatovať, že je zabezpečená vyváženosť medzi narušením hospodárskej súťaže a výhodami vyplývajúcimi pre Slovenskú republiku 
z uvedenej investície. Prínosy investičného zámeru žiadateľa sú konkretizované vyššie.
Žiadateľ v investičnom zámere deklaruje, že najmenej 65 % nominálnej hodnoty oprávnených nákladov poskytne prostredníctvom svojich vlastných zdrojov alebo prostredníctvom externého financovania, ktoré nezahŕňa štátnu pomoc.
Žiadateľ preukázal prítomnosť stimulačného účinku podľa čl. 6 ods. 2 nariadenia komisie, tzn. že žiadateľ preukázal, že nezačal práce na investičnom zámere pred dňom podania investičného zámeru. 
Žiadateľovi nebola vládou Slovenskej republiky v predchádzajúcom období schválená investičná pomoc ani iná štátna pomoc.
Na základe analýzy porovnávajúcej situáciu – úroveň plánovanej činnosti bez investičnej pomoci a s poskytnutou investičnou pomocou, vyplýva, že žiadateľ by bez poskytnutia investičnej pomoci investičný zámer v Slovenskej republike nerealizoval.
Z predložených podkladov vyplýva, že žiadateľ má predpoklad splniť všeobecné podmienky definované v § 4 ods. 1 zákona o investičnej pomoci a osobité podmienky podľa § 30a 
zákona č. 595/2003 Z. z. o dani z príjmov v znení neskorších predpisov.  
(F) Výška a intenzita investičnej pomoci
Podľa § 3 písm. i) zákona o investičnej pomoci, intenzita investičnej pomoci sa počíta ako percentuálne vyjadrenie investičnej pomoci z celkovej výšky oprávnených nákladov súvisiacich s realizáciou investičného zámeru, ktoré tvoria:
pozemky				  1 416 640 eur,
budovy				31 200 000 eur,
stroje, prístroje a zariadenia		54 007 029 eur,
licencie				     277 735 eur,
patenty				     833 204 eur,
know-how				  1 666 408 eur.

Intenzita investičnej pomoci musí byť vypočítaná vzhľadom na ekvivalent hrubej hotovostnej finančnej pomoci. Intenzita investičnej pomoci v ekvivalente hrubej hotovostnej finančnej pomoci (GGE) je diskontovaná hodnota pomoci vyjadrená ako percento diskontovanej hodnoty oprávnených nákladov počítaná v čase poskytnutia pomoci na základe diskontnej sadzby platnej k tomuto dátumu.
Oprávnené náklady rozvrhnuté do viacerých rokov sa musia na účely stanovenia výšky investičnej pomoci diskontovať na hodnotu v čase jej oznámenia. Prepočet v čase podania investičného zámeru je iba orientačný a uvedené sumy budú prepočítané v čase poskytnutia investičnej pomoci podľa platnej diskontnej sadzby.
Investičná pomoc splatná v niekoľkých splátkach sa diskontuje na svoju hodnotu v čase poskytnutia na základe diskontnej sadzby platnej v čase poskytnutia. Uvedený prepočet v čase podania investičného zámeru je iba orientačný a uvedené sumy budú prepočítané v čase poskytnutia investičnej pomoci podľa platnej diskontnej sadzby.
Diskontácia tranží pomoci vo forme úľavy na dani z príjmu podľa § 2 ods. 1 písm. b) zákona o investičnej pomoci, sa uskutoční na základe diskontných sadzieb uplatniteľných vždy v tom čase, keď daňové zvýhodnenie nadobudne účinnosť.
Podľa oznámenia Európskej komisie bola s účinnosťou od 1. marca 2016 pre Slovenskú republiku stanovená základná sadzba vo výške 0,06 %.
Aplikujúc oznámenie Európskej komisie o revízii spôsobu stanovenia základných sadzieb, 
v prípade diskontnej sadzby, ktorá sa používa na výpočet súčasných hodnôt, sa k základnej sadzbe pripočítava marža 100 bázických bodov.
Diskontovaná hodnota oprávnených nákladov vhodných na poskytnutie investičnej pomoci 
je 88 463 304,97 eur.
Diskontovaná hodnota požadovanej investičnej pomoci je 17 289 568,56 eur, z toho vo forme:
· dotácie na obstaraný dlhodobý hmotný majetok a dlhodobý nehmotný majetok je diskontovaná výška pomoci 9 719 649,63 eur,
· úľavy na dani z príjmu je diskontovaná výška pomoci 7 569 918,93 eur.

Celková intenzita požadovanej investičnej pomoci v ekvivalente hrubej hotovostnej finančnej pomoci (GGE) je 19,54 %, čo je pod maximálnou možnou intenzitou pomoci podľa nariadenia vlády. Uvedená intenzita pomoci je v súlade s platnou mapou regionálnej štátnej pomoci na roky 2014 – 2020 pre Slovenskú republiku, ktorú schválila Európska komisia.


(G)  Záver
Vzhľadom na to, že intenzita pomoci pre investičný zámer nepresahuje maximálnu možnú intenzitu pomoci podľa nariadenia vlády, požadovaná výška investičnej pomoci je v súlade s nariadením vlády a zákonom o investičnej pomoci.
Na základe vyššie uvedeného hodnotenia, ministerstvo navrhuje schváliť požadovanú investičnú pomoc pre žiadateľa v maximálnej nominálnej výške 18 000 000 eur, vo forme:
· dotácie na obstaraný dlhodobý hmotný majetok a dlhodobý nehmotný majetok 
v maximálnej nominálnej výške 10 000 000 eur,
· úľavy na dani z príjmu v maximálnej nominálnej výške 8 000 000 eur,

za týchto podmienok:

1. Prijímateľ investičnej pomoci nezačal práce na investičnom zámere pred dňom podania investičného zámeru na Ministerstvo hospodárstva SR podľa § 10 ods. 9 zákona 
č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov.
2. Prijímateľ investičnej pomoci začne obstarávanie dlhodobého hmotného majetku a dlhodobého nehmotného majetku najneskôr do 12 mesiacov od vydania rozhodnutia 
o schválení investičnej pomoci a najneskôr do piatich rokov odo dňa doručenia rozhodnutia o schválení investičnej pomoci začne vykonávať podnikateľskú činnosť uvedenú v investičnom zámere.
3. Prijímateľ zrealizuje investičný zámer vo všetkých podstatných ohľadoch v súlade 
s údajmi, ktoré sú uvedené v podkladoch investičného zámeru do piatich rokov od vydania rozhodnutia o schválení investičnej pomoci.
4. Celkové oprávnené náklady, ktoré budú vynaložené v súvislosti s investičným zámerom dosiahnu minimálnu výšku 89 401 016 eur. Oprávnenými nákladmi na účely obstarania dlhodobého hmotného majetku sú obstarávacie ceny pozemkov, budov, strojového 
a technologického zariadenia. Oprávnenými nákladmi na účely obstarania dlhodobého nehmotného majetku sú obstarávacie ceny licencií, patentov a práv know-how.
5. Dlhodobý hmotný majetok vo forme pozemkov, budov, strojového a technologického zariadenia, sa bude nachádzať na území Slovenskej republiky, bude nový a bude obstaraný za trhových podmienok, bude využívaný výhradne prijímateľom investičnej pomoci v súlade s investičným zámerom, ktorý tvoril podklad pre schvaľovanie investičnej pomoci.
6. Dlhodobý nehmotný majetok, ktorý vznikol transferom technológií vo forme patentových práv, licencií alebo práv know-how bude obstaraný za trhových podmienok od iných ako ekonomicky alebo personálne prepojených osôb, bude zahrnutý do majetku prijímateľa a bude odpisovaný a využívaný výhradne prijímateľom v podniku najmenej päť rokov v súlade s investičným zámerom, ktorý tvoril podklad pre schvaľovanie investičnej pomoci.  
7. Prijímateľ investičnej pomoci zachová investíciu v dotknutom regióne počas čerpania investičnej pomoci, minimálne počas piatich zdaňovacích období nasledujúcich po zdaňovacom období, v ktorom prijímateľ skončil investičný zámer. Dátum skončenia investičného zámeru prijímateľ písomne oznámi ministerstvu.
8. Podmienka č. 7 nebráni výmene zariadenia alebo vybavenia, ktoré zastaralo v dôsledku rýchlych technologických zmien alebo sa pokazilo, za predpokladu, že podnikateľská činnosť v danom regióne počas uvedeného obdobia bude zachovaná.
9. Celková hodnota poskytnutej investičnej pomoci na realizáciu investičného zámeru neprekročí v nominálnej hodnote výšku 18 000 000 eur.
10. Celková hodnota poskytnutej investičnej pomoci na realizáciu investičného zámeru formou dotácie na obstaraný dlhodobý hmotný majetok a dlhodobý nehmotný majetok neprekročí v nominálnej výške 10 000 000 eur.
11. Celková hodnota poskytnutej investičnej pomoci na realizáciu investičného zámeru formou úľavy na dani z príjmu neprekročí v nominálnej výške 8 000 000 eur.
12. [bookmark: _GoBack]Celková hodnota poskytnutej investičnej pomoci na realizáciu investičného zámeru neprekročí intenzitu investičnej pomoci, ktorá bude vypočítaná ku dňu vydania Rozhodnutia, maximálne však 35 %. Diskontácia tranží pomoci vo forme úľavy na dani z príjmu podľa § 2 ods. 1 písm. b) zákona o investičnej pomoci, sa uskutoční na základe diskontných sadzieb uplatniteľných vždy v tom čase, keď daňové zvýhodnenie nadobudne účinnosť. Toho času je hodnota GGE 19,54 %.
13. Prijímateľ vytvorí v priamej súvislosti s investičným zámerom minimálne 1 238 nových pracovných miest do konca roka 2018 v súlade s § 15 ods. 3 a 5 zákona o investičnej pomoci.
14. Dotácia na obstaraný dlhodobý hmotný majetok a dlhodobý nehmotný majetok bude poskytnutá na základe samostatnej zmluvy s Ministerstvom hospodárstva Slovenskej republiky v súlade s § 2 ods. 2 zákona o investičnej pomoci.
15. Prijímateľ investičnej pomoci bude realizovať investičný zámer tak, že najmenej 65 % hodnoty oprávnených nákladov musí byť financovaných z vlastných zdrojov alebo prostredníctvom externého financovania, ktoré nezahŕňa štátnu pomoc.
16. Prijímateľ investičnej pomoci ku dňu poskytnutia investičnej pomoci a počas celej doby poskytovania investičnej pomoci bude mať v zákonom stanovených lehotách splatnosti uhradené všetky daňové povinnosti, odvody poistného na verejné zdravotné poistenie, sociálne poistenie a príspevky na starobné dôchodkové sporenie.
17. Prijímateľ investičnej pomoci umožní kontrolným orgánom Ministerstva hospodárstva Slovenskej republiky, Ministerstva financií Slovenskej republiky, Ministerstva práce, sociálnych vecí a rodiny Slovenskej republiky, príslušnému daňovému úradu, Ústrediu práce, sociálnych vecí a rodiny, Protimonopolnému úradu Slovenskej republiky alebo iným príslušným štátnym orgánom (ďalej len „kontrolné orgány“) kontrolu plnenia podmienok, za ktorých sa investičná pomoc schválila. Ak kontrolné orgány zistia, že prijímateľ neplní podmienky, za ktorých sa investičná pomoc schválila, ďalšie poskytovanie investičnej pomoci sa zastaví a prijímateľ investičnej pomoci musí vrátiť už poskytnutú neoprávnenú investičnú pomoc do štátneho rozpočtu vrátane úroku.
18. Prijímateľ investičnej pomoci je povinný dodržiavať podmienky a plniť si povinnosti stanovené v zákone o investičnej pomoci, dodržiavať podmienky podľa § 30a  zákona 
č. 595/2003 Z. z. o dani z príjmov v znení neskorších predpisov, ustanovenia Nariadenia Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy, ako aj ostatné všeobecne záväzné predpisy. Prijímateľ investičnej pomoci je ďalej povinný plniť podmienky stanovené rozhodnutím o schválení investičnej pomoci, ako aj podmienky stanovené v zmluve podľa § 2 ods. 2 zákona o investičnej pomoci.

